สวัสดีค่ะ หลุยส์ขอรบกวนปรึกษาคุณเกี่ยวกับการตั้งครรภ์ค่ะ ปกติประจำเดือนหลุยส์จะมาวันที่ 28 ของทุกๆเดือน ประจำเดือนเริ่มขาดตั้งแต่วันที่ 28 ของเดือนมีนาคม ก่อนหน้าของรอบประจำเดือน 1สัปดาห์ หลุยส์มีอาการบ่งบอกการมาของประจำเดือนเช่น คัดเต้านม สิวขึ้น ปวดเอว พอถึงรอบกลับไม่มีประจำเดือนมาแต่อย่างใด ในระหว่างกำหนดรอบเดือนที่ควรจะมา หลุยส์มีอาการปวดท้องน้อยเหมือนตอนเป็นประจำเดือนด้วยค่ะ ตอนแรกคิดว่าคงจะเลื่อน เลยไม่เอะใจ ประกอบกับเป็นช่วงใกล้สงกรานต์เลยลืมไปสนิท จนหลังๆเริ่มเอะใจว่าอาจจะตั้งครรภ์รึเปล่า เลยซื้อที่ตรวจครรภ์มาตรวจครั้งแรกวันที่ 15 ผลขึ้นขีดเดียว แต่ช่วงนี้มีอาการอ่อนเพลีย หิวบ่อย ฉี่บ่อยขึ้นกว่าปกติค่ะ เลยแอบคิดไปเองว่าอาจจะเพราะประจำเดือนใกล้จะมา จนวันที่ 28 เมษา ซึ่งถ้าตามปกติก็จะเป็นวันครบกำหนดการมาของรอบเดือน แต่ก็ยังไม่มาซักที เลยตัดสินใจตรวจซ้ำอีกครั้ง ผลก็ยังเป็นขีดเดียวค่ะ สิ่งที่กังวลคือช่วงนี้หิวบ่อย แต่ทานได้น้อยค่ะ รู้สึกแน่นท้อง เรอบ่อย ปวดท้องน้อยเหมือนตอนมีประจำเดือนเป็นๆ หายๆ มาซักพักใหญ่ๆแล้วค่ะ บางวันก็เวียนหัว ตอนนี้เริ่มเจ็บหัวนมร่วมด้วย หลุยส์อยากปรึกษาคุณว่า - อาการที่ปรากฏมาข้างต้น ถ้าตรวจแล้วไม่ท้อง จะเป็นอะไรได้บ้างคะ - เพื่อความแน่นอน ควรตรวจเลือด / ซาวน์ หรือ ตรวจภายใน เพื่อหาการตั้งครรภ์ดีคะ ครั้งนี้แอบตั้งความหวังไว้ค่อนข้างมากเลยค่ะ อยากให้ตัวน้อยๆมาซักที แอบคิดว่าเพราะเครียดรึเปล่า แต่ที่ผ่านมาก็ไม่มีเรื่องให้เครียดเลยค่ะ จะมามีก็พึ่งช่วงสิ้นเดือน ที่รู้สึกว่าห่างหายจากน้องประจำเดือนไปนานพอสมควร ถึงได้พึ่งเริ่มคิดมาก ยังไงต้องขอขอบคุณไว้ล่วงหน้า สำหรับคำตอบด้วยนะคะ
สวัสดีค่ะสาเหตุที่พบมากในกรณีขาดประจำเดือน ได้แก่การตั้งครรภ์ฮอร์โมนไม่สมดุลรับประทานยาคุมกำเนิดน้ำหนักเพิ่มหรือลดมากเกินไปออกกำลังกายมากเกินไปเกิดความเครียดประสบภาวะถุงน้ำรังไข่หลายใบการเข้าวัยทองอย่างไรก็ตาม จากข้อมูลที่ให้มาไม่สามารถสรุปได้ค่ะว่าเกิดจากสาเหตุใด จำเป็นต้องได้รับการตรวจเพิ่มเติมเพื่อยืนยันโรคก่อนแนะนำให้เข้ารับการตรวจจากสูตินารีแพทย์ โดยเมื่อสามารถยืนยันโรคได้แล้วจึงจะให้การรักษาต่อไปได้ค่ะ